cyanic-selkie/wikianc huggingface dataset:
อะนาเธอร์เดย์ออฟซัน
การถ่ายทำและกำกับการเต้น
การถ่ายทำประกอบด้วยสามเทค และถูกตัดต่อในภายหลังเพื่อให้เกิดเป็นลองเทคเดี่ยว ๆ ที่มีความยาว 6 นาที มัวร์ใช้เวลาประมาณสามถึงสี่ชั่วโมงในการเตรียมการถ่ายฉากนี้ล้ซึ่งประกอบด้วยรถยนต์ 60 คัน, นักเต้น 30 คน และเอ็กซ์ตรา 100 คน การเต้นนั้นเริ่มต้นจากนักเต้นคนเดียวในตอนแรก ก่อนที่คนอื่น ๆ จะตามเข้ามาอย่างค่อย ๆ เพิ่มขึ้น  การแสดงหมู่นี้ยังประกอบด้วยนักแสดงสตันต์อีกจำนวนหนึ่ง
โรเบิร์ต จูเลียส ทรัมเพลอร์
โรเบิร์ต จูเลียส ทรัมเพลอร์ (Robert Julius Trumpler; 2 ตุลาคม ค.ศ. 1886 - 10 กันยายน ค.ศ. 1956) เป็นนักดาราศาสตร์ชาวอเมริกัน-สวิส เกิดที่เมืองซูริค ประเทศสวิตเซอร์แลนด์ ต่อมาได้ไปศึกษาต่อที่เยอรมันและได้รับปริญญาเอกในปี ค.ศ. 1910 ต่อมาระหว่างสงครามโลกครั้งที่หนึ่ง เขาลี้ภัยมายังสหรัฐอเมริกา ได้เข้าทำงานที่มหาวิทยาลัยแคลิฟอร์เนีย โดยประจำที่หอดูดาวอัลเลเกอนี ต่อมาได้ย้ายไปยังหอดูดาวลิค โอนสัญชาติมาเป็นชาวอเมริกันในปี ค.ศ. 1921 และได้รับเลือกเป็นสมาชิกสมาคมวิชาการวิทยาศาสตร์แห่งชาติสหรัฐอเมริกา (United States National Academy of Sciences) ในปี ค.ศ. 1932
ทรัมเพลอร์มีชื่อเสียงจากการสังเกตการณ์ความสว่างของกระจุกดาวเปิดอันห่างไกลแห่งหนึ่งว่ามีความสว่างน้อยกว่าที่ควรจะเป็น และดาวก็มีลักษณะค่อนข้างเป็นสีแดง ซึ่งเกิดจากฝุ่นระหว่างดวงดาวที่กระจัดกระจายอยู่ทั่วไปในดาราจักรทำให้เกิดการดูดกลืนแสง
ทรัมเพลอร์ทำการศึกษาและจัดหมวดหมู่กระจุกดาวเปิด เพื่อพยายามระบุขนาดของดาราจักรทางช้างเผือก ในครั้งแรกเขาวิเคราะห์ว่าดาราจักรทางช้างเผือกน่าจะมีขนาดไม่เกิน 10,000 พาร์เซก โดยมีดวงอาทิตย์อยู่ใกล้ศูนย์กลางของดาราจักร แต่ต่อมาเขาได้แก้ไขรายงานชิ้นนี้ใหม่ จากการศึกษากระจุกดาวเปิดทำให้เขาคิดค้นระบบจัดประเภทของกระจุกดาวโดยใช้รหัสสื่อถึงความหนาแน่นที่ศูนย์กลางของกระจุกดาว ระดับความสว่างของดาวฤกษ์แต่ละดวง ตลอดจนจำนวนดาวในกระจุกดาวนั้นๆ ระบบการจัดประเภทกระจุกดาวเปิดนี้ต่อมาเรียกว่า การจัดประเภทของทรัมเพลอร์ (Trumpler classification) ซึ่งยังคงใช้งานอยู่จนถึงปัจจุบัน
อ้างอิง
18861956
บทนิยามเวียนเกิด
บทนิยามเวียนเกิด (recursive definition) หรือบทนิยามแบบอุปนัย (inductive definition) เป็นคณิตตรรกศาสตร์และวิทยาการคอมพิวเตอร์ที่ใช้นิยามสมาชิกในเซตหนึ่งในพจน์สมาชิกอื่นในเซต
บทนิยามเวียนเกิดของฟังก์ชันนิยามค่าของฟังก์ชันสำหรับค่าป้อนเข้าบางค่าในพจน์ค่าของฟังก์ชันเดิมสำหรับค่าป้อนเข้าอื่น ตัวอย่างเช่น ฟังก์ชันแฟกทอเรียล n! นิยามด้วยกฎดังนี้
บทนิยามนี้สมเหตุสมผลสำหรับทุก n เพราะการเวียนกลับสุด้ายจะถึงกรณีฐาน 0 บทนิยามนี้อาจยังคิดได้เป็นการให้กระบวนงานอธิบายการสร้างฟังก์ชัน n! โดยเริ่มจาก n = 0 แล้วต่อไปเป็น n = 1, n = 2, n = 3 เป็นต้น
ทฤษฎีบทเวียนเกิดระบุว่า บทนิยามดังนี้นิยามฟังก์ชันหนึ่ง ข้อพิสูจน์ใช้การอุปนัยทางคณิตศาสตร์
บทนิยามแบบอุปนัยของเซตอธิบายสมาชิกในเซตในพจน์สมาชิกอื่นในเซต ตัวอย่างเช่น บทนิยามหนึ่งของเซต N ของจำนวนธรรมชาติเป็นดังนี้ มีเซตจำนวนมากที่เป็นไปตามข้อ (1) และ (2) ตัวอย่างเช่นเซต {1, 1.649, 2, 2.649, 3, 3.649, ...} เข้าได้กับบนิยาม ทว่า เงื่อนไข (3) เจาะจงเซตจำนวนธรมชาติโดยตัดสมาชิกภายนอก
คุณสมบัติของฟังก์ชันและเซตที่นิยามเวียนเกิดสามารถพิสูจน์ได้โดยหลักการอุปนัยซึ่งเป็นไปตามบทนิยามเวียนเกิด ตัวอย่างเช่น บทนิยามของจำนวนธรรมชาติที่แสดงในที่นี้ส่อความหลักการอุปนัยทางคณิตศาสตร์สำหรับจำนวนธรรมชาติ คือ หากคุณสมบัติเข้าได้กับจำนวนธรรมชาติ 0 และคุณสมบัติเข้าได้กับ n+1 ต่อเมื่อเข้าได้กับ n แล้วคุณสมบัติจะเข้าได้กับทุกจำนวนธรรมชาติ
ยากอบ บุตรเศเบดี
ยากอบ บุตรเศเบดี (James, son of Zebedee หรือ Yaakov Ben-Zebedee) หรือนักบุญยากอบองค์ใหญ่ (James the Greater) เป็นนักบุญและมรณสักขีในศาสนาคริสต์ เสียชีวิตราว ค.ศ. 44 เป็นอัครทูตของพระเยซู เป็นบุตรของเศเบดีกับนางสะโลเม และเป็นพี่ชายของยอห์นอัครทูต การเติมสร้อยชื่อ “องค์ใหญ่” ก็เพื่อให้แตกต่างจากยากอบ บุตรอัลเฟอัส หรือที่เรียกว่า “องค์เล็ก” นักบุญยากอบบุตรเบดี เป็นสาวกคนแรก ๆ ของพระเยซู พระวรสารสหทรรศน์กล่าวว่าเมื่อพระเยซูทรงเรียกเขามาเป็นสาวก ยากอบ ยอห์น และพ่อกำลังอยู่ริมทะเล  ตามพระวรสารนักบุญมัทธิวและพระวรสารนักบุญมาระโก พระเยซูให้สมญาทั้งยากอบและยอห์นว่า “ลูกฟ้าร้อง” (Boanerges โบอาเนอเย) หนังสือกิจการของอัครทูต 12:1-2 บันทึกว่าพระเจ้าเฮโรด อากริปปา ทรงสั่งประหารยากอบด้วยดาบ
กล่าวกันว่าร่างของยากอบถูกฝังไว้ที่ซานเตียโกเดกอมโปสเตลาในกาลิเซีย (ประเทศสเปน) นักบุญยากอบเป็นนักบุญองค์อุปถัมภ์ประเทศสเปน เมืองที่เป็นที่ฝังร่างจึงถือว่าเป็นเมืองที่มีความสำคัญเป็นที่สามของคริสตจักรโรมันคาทอลิก (ถัดจากเยรูซาเลมและโรม) เส้นทางเซนต์เจมส์ (Way of St. James) เป็นถนนที่ไปจากเมืองต่าง ๆ ในยุโรปไปสุดที่ซานเตียโกเดกอมโปสเตลาเป็นถนนสำหรับนักแสวงบุญสายที่สำคัญที่สุดตั้งแต่สมัยกลางเป็นต้นมา นักบุญยากอบจึงถือว่าเป็นนักบุญองค์อุปถัมภ์นักแสวงบุญด้วย
อ้างอิง
44
พระสัมพันธวงศ์เธอ พระองค์เจ้าประเสริฐศักดิ์
พระสัมพันธวงศ์เธอ พระองค์เจ้าประเสริฐศักดิ์ มีพระนามเดิมว่า หม่อมเจ้าประเสริฐศักดิ์ เป็นพระโอรสใน สมเด็จพระบรมราชมาตามหัยกาเธอ กรมหมื่นมาตยาพิทักษ์ ประสูติในหม่อมน้อย ธิดาพระยาราชมนตรี (ภู่ ต้นสกุล ภมรมนตรี) และเป็นพระอนุชาต่างมารดาในสมเด็จพระเทพศิรินทราบรมราชินี พระบรมราชชนนีพันปีหลวง ในรัชกาลที่ 5
หม่อมเจ้าประเสริฐศักดิ์ ศิริวงศ์ ประสูติปีใดไม่ทราบ (ระหว่าง พ.ศ. 2382 -2384) ได้ว่าการกรมช่างประดับกระจกแลมหาดเล็กช่าง ทรงพระกรุณาโปรดเกล้าฯให้เลื่อนขึ้นเป็น พระสัมพันธวงศ์เธอ พระองค์เจ้าประเสริฐศักดิ์ ในรัชกาลที่ 5 เมื่อปีมะเส็ง พ.ศ. 2412 สิ้นพระชนม์ในรัชกาลที่ 5 เมื่อวันพฤหัสบดี เดือน 12 แรม 11 ค่ำ ปีมะเส็ง พ.ศ. 2424 ในระหว่างกาลซึ่งจะโปรดเกล้าฯ ให้เป็นพระองค์เจ้าต่างกรม
ทรงมีชายา คือ หม่อมเจ้าหญิงสนิทถนอม ศิริวงศ์ (ราชสกุล : สนิทวงศ์ ) พระธิดาในพระเจ้าบรมวงศ์เธอ กรมหลวงวงศาธิราชสนิท และทรงมีหม่อมอีกหลายท่าน โดยทรงมีบุตรธิดาที่เกิดจากชายาและหม่อมต่าง ๆ เท่าที่ทราบ คือ
2 หมาหน้าซื่อ
2 หมาหน้าซื่อ (2 Stupid Dogs) เป็นการ์ตูนทีวีแอนิเมชันจากประเทศสหรัฐอเมริกา สร้างโดย Donovan Cook ผลิตโดยแฮนน่า บาร์บีรา (Hanna Barbera) ออกอากาศในประเทศสหรัฐอเมริกาตั้งแต่วันที่ 18 กันยายน พ.ศ. 2536 จนถึง 21 มกราคม พ.ศ. 2538 ทางสถานี TBS Superstation หลังจากถูกยกเลิกแล้วจึงถูกกลับมาฉายซ้ำทางช่องการ์ตูนเน็ตเวิร์ค จนถึงวันที่ 14 มิถุนายน พ.ศ. 2546 ปัจจุบันฉายในช่อง บูมเมอแรง
วันวิบัติ
วันวิบัติ เป็นละครชุดทางโทรทัศน์ญี่ปุ่นแนวดรามา–ระทึกขวัญ ความยาว 8 ตอน เผยแพร่เมื่อวันที่ 1 มิถุนายน ค.ศ. 2023 ทางเน็ตฟลิกซ์
ปลาสากเหลือง
ระวังสับสนกับ ปลาสากหางเหลือง
วันวิบัติ
ตอน
รายชื่อตอนที่ออกอากาศทาง ผู้กำกับในแต่ละตอน และวันที่เผยแพร่ออนไลน์ให้รับชมทางเน็ตฟลิกซ์ มีดังนี้
ปลาสากเหลือง
มีรูปร่างเรียวยาว ปากกว้าง จะงอยปากแหลม ขากรรไกรล่างยื่นยาวกว่าขากรรไกรบนมีฟันเขี้ยว ช่องปากสีเหลือง กระดูกแก้มอันแรกมีเหลี่ยมรูปมุมฉาก ครีบหลังอันแรกมีเทาปนกับสีเหลือง ครีบอก, ครีบก้น, ครีบหลังอันที่ 2 และครีบหางมีสีเหลืองแต่ครีบท้องมีสีขาว ลำตัวสีเหลืองอ่อน ท้องสีขาวเงิน  ตามลำตัวไม่มีแถบสีหรือลวดลายใด ๆ
มีขนาดความยาวโดยเฉลี่ย 20-30 เซนติเมตร พบยาวที่สุด 55 เซนติเมตร พบกระจายพันธุ์ในทะเลเขตร้อนต่าง ๆ ทั่วโลก ในน่านน้ำไทยพบชุกชุมทั้งฝั่งอ่าวไทยและอันดามัน มักจะสับสนกับปลาสากหางเหลือง (S. flavicauda)
เป็นปลาที่กินได้ทั้งพืชและสัตว์ขนาดเล็กทั่วไป บางครั้งอาจพบรวมฝูงกันเล็กตามชายฝั่งหรือปากแม่น้ำ
นิยมตกเป็นเกมกีฬา และบริโภคกันเป็นปลาเศรษฐกิจ นิยมนำเนื้อไปทำข้าวต้มหรือปลาเค็ม
สึกูบะเอ็กซเพรส
สึกูบะเอ็กซเพรส หรือ TX เป็นสายรถไฟที่เชื่อมระหว่างสถานีรถไฟอากิฮาบาระในกรุงโตเกียว กับสถานีรถไฟสึกูบะในจังหวัดอิบารากิ ประเทศญี่ปุ่น
สถานี
สถานีที่จอดแทนด้วยเครื่องหมาย "●" และไม่จอดแทนด้วยเครื่องหมาย "-"
มุทราศาสตร์
มุทราศาสตร์ (heraldry) เป็นอาชีพ, สาขาวิชา หรือศิลปะของการออกแบบ การมอบ และการให้นิยามของตราอาร์ม และ การวางกฎที่เกี่ยวกับศักดิ์หรือข้อกำหนดของพิธีการใช้ที่ควบคุมโดยเจ้าหน้าที่ตราอาร์ม (officer of arms) คำว่า “heraldry” มาจากภาษาแองโกล-นอร์มันว่า “herald” ที่มีรากมาจากคำสมาทของภาษาเจอร์มานิค “*harja-waldaz” ที่แปลว่า “ผู้นำทัพ” โดยทั่วไปแล้วเป็นคำที่หมายถึงกิจการต่างๆ ทั้งหมดที่เกี่ยวกับหน้าที่และความรับผิดชอบของเจ้าหน้าที่ตราอาร์ม แต่สำหรับบุคคลทั่วไปแล้ว “มุทราศาสตร์” หมายถึงการออกแบบ การแสดง การบรรยาย และการบันทึกตราอาร์ม และ มุทรตรา (heraldic badge) ในประวัติศาสตร์มุทราศาสตร์ได้รับการบรรยายว่าเป็น “บทย่อของประวัติศาสตร์” และ “ขอบดอกไม้ตกแต่งของสวนแห่งประวัติศาสตร์”  (the floral border in the garden of history) ที่มาของมุทราศาสตร์มาจากความจำเป็นของผู้ร่วมต่อสู้ในสงครามในการที่จะต้องแยกฝักแยกฝ่ายเพื่อที่จะได้ไม่ฆ่ากันเอง เมื่อใบหน้าของผู้นำซ่อนอยู่ภายใต้หมวกเกราะเหล็ก ในที่สุดการออกแบบเครื่องหมายที่แสดงถึงความแตกต่างของกลุ่มต่างๆ ก็กลายมาเป็นระบบที่เป็นทางการที่มีกฎระเบียบอันซับซ้อนเพิ่มขึ้นในรูปของศาสตร์ที่เรียกว่า “มุทราศาสตร์”
ระบบการเขียนนิยามของตราอาร์มที่ใช้ในประเทศที่ใช้ภาษาอังกฤษสร้างขึ้นโดยเจ้าหน้าที่ตราอาร์มในยุคกลาง ซึ่งเป็นการบรรยายด้วยภาษาเฉพาะทางขององค์ประกอบต่างๆ ที่รวมทั้งโล่ภายในตรา เครื่องยอด, ประคองข้าง, คำขวัญ และ เครื่องหมาย (Charge) ต่างๆ ที่ใช้ในตรา การบรรยายเป็นไปตามกฎและระเบียบต่างๆ ที่วางไว้อย่างเคร่งครัดเช่นกฎของผิวตรา กฎและศัพท์ที่ใช้แตกต่างกันไปตามแต่ประเทศที่ใช้ เมื่อมาถึงปลายยุคกลางแต่ละประเทศก็วิวัฒนาการเขียนนิยามของตราที่เป็นเอกลักษณ์ของตนเอง แต่ก็ยังมีกฎพื้นฐานที่ใช้ร่วมกันทุกประเทศ
แม้ว่ามุทราศาสตร์จะมีอายุร่วม 900 ปีแต่ก็ยังเป็นศาสตร์ที่ยังคงใช้กันอยู่ เมืองใหญ่และเล็กหลายเมืองในยุโรปและทั่วโลกยังคงสร้างตราอาร์มกันอยู่ ตราส่วนบุคคลทั้งที่พิทักษ์โดยกฎหมายหรือรับมาใช้ก็ยังดำเนินการปฏิบัติกันอยู่ทั่วโลก สมาคมมุทราศาสตร์ที่ก่อตั้งขึ้นก็ยังคงมีอยู่และเป็นสถาบันที่เผยแพร่ความรู้และความเข้าใจเกี่ยวกับมุทราศาสตร์
บอกอมิลลิซึม
บอกอมิลลิซึม หรือ บอกอมิลสตโว (บัลแกเรีย และ Богомилство; Bogumilstvo / Богумилство) เป็นลัทธิไญยนิยมใหม่ของศาสนาคริสต์ เริ่มต้นขึ้นที่จักรวรรดิบัลแกเรียที่ 1 โดยนักบวชที่ชื่อบอกอมิล ซึ่งตรงกับรัชสมัยของพระเจ้าซาร์แปเตอร์ที่ 1 แห่งบัลแกเรียในช่วงคริสต์ศตวรรษที่ 10  โดยพบว่า บอกอมิลลิซึมน่าจะเริ่มต้นขึ้นที่ภูมิภาคมาซิโดเนียในปัจจุบัน
Sterigmostemum
ถิ่นกำเนิดคือ ตุรกี ไปทางตะวันตกเฉียงใต้ ไซบีเรีย และ ซินเจียง
สปีชีส์ในสกุล ได้แก่:
แก๊งมือปราบพิฆาตทรชน ฤดูกาลที่ 1
แก๊งมือปราบพิฆาตทรชน ฤดูกาลที่ 1 (อังกฤษ: Quantico Season 1) เป็นละครโทรทัศน์ทริลเลอร์ภาคแรก ในละครชุด แก๊งมือปราบพิฆาตทรชน ออกอากาศทางช่อง ABC ในสหรัฐอเมริกา ตั้งแต่วันที่ 27 กันยายน ค.ศ. 2015 เป็นตอนแรก ในไทยจะออกอากาศทางช่อง โมโน 29
เนื้อเรื่องย่อ
เรื่องราวของเจ้าหน้าที่เอฟบีไอฝึกหัดกลุ่มหนึ่งที่แต่ละคนมีเป้าหมายในการร่วมทีมเอฟบีไอที่แตกต่างกันไป นำโดย อเล็กซ์ พาร์ริช หญิงสาวที่ต้องการรู้อดีตของเธอ ซึ่งเธอเชื่อว่าเอฟบีไอคือสถานที่ที่จะช่วยให้เธอหาคำตอบนั้นได้ โดยเจ้าหน้าทีฝึกหัดกลุ่มนี้ได้รับการดูแลและฝึกสอนโดยเลียม ผู้ซึ่งมีอดีตซับซ้อนเช่นกัน และมิแรนด้า ชอว์ ผอ. ศูนย์ฝึกฯ ซึ่งครอบครัวของเธอต้องทนทุกข์จากโศกนาฏกรรมที่เลวร้ายเมื่อไม่นานนี้
อิฟไอเล็ทยูโก
If I Let You Go นับเป็นซิงเกิลที่ 2 ของเวสท์ไลฟ์ และยังเป็นซิงเกิลที่ 2 จากอัลบั้ม Westlife และสามารถขึ้นสู่อันดับ 1 ในชาร์ทของสหราชอาณาจักร
ซีดีที่จำหน่าย
แบ่งเป็น 2 ซีดีซิงเกิลคือ ซีดี 1 และ ซีดี 2
พระเจ้าราชวรวงศ์เธอ กรมหมื่นเสนีเทพ
พระเจ้าราชวรวงศ์เธอ กรมหมื่นเสนีเทพ (พ.ศ. 2326 — พ.ศ. 2378) เป็นพระราชโอรสในสมเด็จพระบวรราชเจ้ามหาสุรสิงหนาท ประสูติแต่เจ้าจอมมารดาขำ
พระประวัติ
พระเจ้าราชวรวงศ์เธอ กรมหมื่นเสนีเทพ มีพระนามเดิมว่า พระองค์เจ้าอสุนี ประสูติเมื่อปีเถาะ เบญจศก จ.ศ. 1145 พ.ศ. 2326 ในรัชกาลที่ 1 ทรงสถาปนาเป็นพระเจ้าหลานเธอ กรมหมื่นเสนีเทพ เมื่อวันพุธ เดือน 9 ขึ้น 5 ค่ำ ปีมะโรง สัมฤทธิศก จ.ศ. 1170 ตรงกับวันที่ 27 กรกฎาคม พ.ศ. 2351 สิ้นพระชนม์ในรัชกาลที่ 3 เมื่อ พ.ศ. 2378
พระโอรสธิดา
พระองค์ทรงเป็นต้นราชสกุลอสุนี มีพระโอรสและพระธิดา คือ
1.หม่อมเจ้าพุ่ม อสุนี (พระราชทานเพลิง ณ วัดสุวรรณาราม เมื่อวันที่ 24 พฤษภาคม พ.ศ. 2403)
2.หม่อมเจ้าอ่ำ อสุนี (ประสูติเมื่อ พ.ศ. 2349 สิ้นชีพิตักษัยเมื่อวันที่ 6 พฤษภาคม พ.ศ. 2421 สิริชนมายุ 73 ปี)
3.หม่อมเจ้าหญิงกลีบ อสุนี (ประสูติเมื่อ พ.ศ. 2357 สิ้นชีพิตักษัยเมื่อวันที่ 7 ธันวาคมพ.ศ. 2430 สิริชนมายุ 74 ปี พระราชทานเพลิง ณ วัดสระเกศเมื่อวันที่ 10 มกราคม พ.ศ. 2430)
4.หม่อมเจ้าหญิงงิ้ว อสุนี (พระราชทานเพลิง ณ วัดสระเกศ พ.ศ. 2410)
5.หม่อมเจ้าหญิงลูกอิน อสุนี
7.หม่อมเจ้าหญิงอรุณ อสุนี
วัดทองบน
วัดทองบน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่เลขที่ ๖๗๐ ถนนพระราม๓ แขวงบางโพงพาง เขตยานนาวา กรุงเทพมหานคร รหัสไปรษณีย์ ๑๐๑๒๐ ปัจจุบัน พระมหาอาทิตย์ อมโร เจ้าคณะแขวงยานนาวา เป็นเจ้าอาวาสวัดทองบน รูปที่ ๘ พ.ศ. ๒๕๕๗-ปัจจุบัน
สันนิษฐานว่าวัดทองบนสร้างขึ้นประมาณ พ.ศ. ๒๔๒๓ จากคำบอกเล่า มีคู่สามีภรรยาคู่หนึ่งชื่อ ปู่ทอง ย่าเอม ได้บริจาคที่ดินแปลงหนึ่งสร้างวัด ตั้งชื่อว่า วัดทองเอม ตามชื่อของผู้สร้าง โดยมีพระอาจารย์พัดเป็นเจ้าอาวาสรูปแรก หลวงปู่ขำเป็นเจ้าอาวาสรูปที่ ๒ หลังจากนั้น เมื่อวัดว่างเจ้าอาวาสไม่มีผู้ดูแล ปู่ทองจึงออกบวชเป็นพระภิกษุเพื่อปกครองดูแลวัดในช่วงนั้น ฝ่ายย่าเอมก็บวชเป็นชีรักษาศีลอุโบสถอยู่ในวัดนี้เช่นเดียวกัน ต่อมาในสมัยของพระอาจารย์เพิ่ม เจ้าอาวาสรูปที่ ๔ ได้เปลี่ยนชื่อวัดมาเป็น "วัดทองบน" ยังมีประชาชนเรียกชื่อวัดอีกนามหนึ่งว่า วัดนอก เพราะตั้งอยู่ริมฝั่งแม่น้ำนอกสวน คู่กับวัดในหรือวัดดอกไม้
ในสมัยแรก วัดมีพระภิกษุอยู่จำพรรษา ประมาณ ๔ - ๕ รูป มีกุฏิ ๒ หลัง และสร้างเพิ่มขึ้นอีก ๔ หลังรวมเป็น ๖ หลัง ต่อมาปี พ.ศ. ๒๔๙๐ กุฏิไฟไหม้ ๒ หลัง พังไปตามสภาพ ๒ หลัง ในสมัยพระอาจารย์สมร เจ้าอาวาสรูปที่ ๖ ได้สร้างเพิ่มขึ้นอีก ๔ หลัง รวมเป็น ๖ หลังเท่าเดิม เนื่องจากวัดทองบนตั้งอยู่ริมแม่น้ำเจ้าพระยาจึงเกิดน้ำท่วมตลอดทั้งปี อาคารเสนาสนะต่าง ๆ ชำรุดทรุดโทรมมาก ในสมัยพระมหารส รกฺขิตธมฺโม เจ้าอาวาสรูปที่ ๗ ได้พัฒนาวัดอย่างต่อเนื่องเรื่อยมา ปัจจุบันวัดทองบนได้รับประกาศแต่งตั้ง จากมหาเถรสมาคม อนุมัติจัดตั้งสำนักเรียนวัดทองบน เมื่อวันที่ ๑๔ ธันวาคม ๒๕๖๕ และสำนักปฏิบัติธรรมประจำจังหวัดกรุงเทพมหานคร แห่งที่ ๖๘ โดยใช้ศาลาอเนกประสงค์ขนาดใหญ่ ๒ ชั้น เป็นที่เรียนนักธรรมและบาลีของพระภิกษุ สามเณรและปฏิบัติธรรมของพุทธศาสนิกชน
พระเจ้าราชวรวงศ์เธอ กรมหมื่นเสนีเทพ
พระโอรสธิดา
9.หม่อมเจ้าหญิงพลับ อสุนี
10.หม่อมเจ้าหญิงงอบ อสุนี
Stewartiella
Stewartiella เป็นสกุลของพืชดอกที่อยู่ในวงศ์ Apiaceae.
พระเจ้าราชวรวงศ์เธอ กรมหมื่นเสนีเทพ
พระโอรสธิดา
11.หม่อมเจ้าหญิงจั่น อสุนี
Stewartiella
ถิ่นกำเนิดคืออัฟกานิสถานถึงปากีสถาน
สปีชีส์ในสกุล ได้แก่:
พระเจ้าราชวรวงศ์เธอ กรมหมื่นเสนีเทพ
พระโอรสธิดา
12.หม่อมเจ้าหญิงไม่ปรากฏพระนาม (สิ้นชีพิตักษัยในสมัยรัชกาลที่ 3 พระราชทานเพลิง ณ วัดพรหมสุรินทร์ เมื่อวันที่ 9 มกราคม พ.ศ. 2382)
13.หม่อมเจ้าเทศ อสุนี (พระราชทานเพลิง ณ วัดสระเกศ พ.ศ. 2409)
14.หม่อมเจ้าแป้น อสุนี (สิ้นชีพิตักษัยราวปี พ.ศ. 2446)
15.หม่อทเจ้าไผ่ อสุนี
16.หม่อมเจ้ากุดั่น อสุนี
17.หม่อมเจ้าหญิงหิ่งห้อย อสุนี (ประสูติเมื่อ พ.ศ. 2377 สิ้นชีพิตักษัยเมื่อวันที่ 29 ตุลาคม พ.ศ. 2439 สิริชนมายุ 63 ปี)
18.หม่อมเจ้ากัน อสุนี
พระกรณียกิจ
พระเจ้าราชวรวงศ์เธอ พระองค์เจ้าอสุนี กรมหมื่นเสนีเทพ ทรงมีส่วนร่วมในกองทัพของวังหน้าเพื่อต้านกบฏเจ้าอนุวงศ์ โดยสมเด็จพระบวรราชเจ้ามหาศักดิพลเสพพระราชบัณฑูรให้กรมหมื่นเสนีเทพ เป็นยกกระบัตรทัพ สำหรับอยู่ในทัพหลวง
เจมส์ การ์เนอร์
เจมส์ เดวิด การ์เนอร์ (เกิดวันที่ 13 มีนาคม ค.ศ. 2001) เป็นนักฟุตบอลชาวอังกฤษ ปัจจุบันเล่นในตำแหน่งกองกลางให้แก่เอฟเวอร์ตัน ในพรีเมียร์ลีก เขาเกิดที่เบอร์เคนเฮดในอังกฤษ และได้เข้าร่วมทีมเยาวชนของแมนเชสเตอร์ยูไนเต็ดในรุ่นอายุไม่เกิน 8 ปี
ในวันที่ 27 กุมภาพันธ์ ค.ศ. 2019 การ์เนอร์ลงเล่นให้แก่ทีมชุดใหญ่เป็นครั้งแรก โดยลงเล่นในนาทีที่ 90 แทนที่แฟรจี ในเกมลีกนัดที่บุกไปชนะคริสตัลพาเลซ 3–1 ต่อมาในวันที่ 15 มีนาคม ค.ศ. 2019 การ์เนอร์ได้ต่อสัญญากับสโมสรไปจนถึงเดือนมิถุนายน ค.ศ. 2022 ต่อมาในวันที่ 24 ตุลาคม ค.ศ. 2019 เขาได้ลงเล่นในเกมยุโรปเป็นครั้งแรก ในนัดที่เปิดบ้านเอาชนะปาร์ตีซานในยูโรปาลีก
การ์เนอร์เป็นกัปตันของทีมชาติอังกฤษรุ่นอายุไม่เกิน 17 ปี ในการแข่งขันฟุตบอลเยาวชนชิงแชมป์แห่งชาติยุโรป 2018
กองทัพบรูไน
กองทัพบรูไน (Angkatan Bersenjata Diraja Brunei, (ABDB) ) คือกองกำลังติดอาวุธของราชอาณาจักรบรูไนดารุสซาราม ก่อตั้งเมื่อวันที่ 31 พฤษภาคม พ.ศ. 2504 กองทัพบรูไนประกอบด้วยสามเหล่าทัพคือ กองทัพบก, กองทัพอากาศ และ กองทัพเรือ
บทบาท
บทบาทของกองทัพบรูไนคือ
กองทัพบก
กองทัพบกบรูไนประกอบด้วย 4 กองพันและกองพันสนันสนุนอีก 700 นาย บทบาทของกองทัพบกคือรักษาความปลอดภัยของประเทศและปกป้องอธิปไตยของชาติ ความรับผิดชอบหลักคือคือการต่อต้านภัยคุกคามจากภายในและน้อกประเทศ และรักษาความมั่นคงในประเทศ
เนื้องอกต่อมของต่อมใต้สมอง
เนื้องอกต่อมของต่อมใต้สมอง (pituitary adenoma) เป็นเนื้องอกต่อม (adenoma) ที่เกิดกับต่อมใต้สมอง พบเป็น 15% ของโรคเนื้องอกทั้งหมดที่เกิดในกะโหลกศีรษะ ส่วนใหญ่วินิจฉัยได้ยาก และมีความชุกโดยรวมของเนื้องอกของต่อมใต้สมองที่มีขนาดเล็กอยู่ที่ 16.7% (ผลการชันสูตรพบความชุก 14.4% และการตรวจทางรังสีวิทยาพบ 22.5%)
เนื้องอกนี้หากมีขนาดใหญ่กว่า 10 มิลลิเมตร เรียกว่า แมโครอะดีโนมา (macroadenoma, "เนื้องอกต่อมขนาดใหญ่") และถ้ามีขนาดเล็กกว่า 10 มิลลิเมตร เรียกว่า ไมโครอะดีโนมา (microadenoma, "เนื้องอกต่อมขนาดเล็ก) เนื้องอกต่อมของต่อมใต้สมองส่วนใหญ่เป็นไมโครอะดีโนมา และจำนวนนี้ส่วนใหญ่ไม่ได้รับการวินิจฉัยเนื่องจากไม่ทำให้เกิดอาการใดๆ บางครั้งพบได้โดยบังเอิญจากการตรวจด้วยข้อบ่งชี้อื่น (incidental finding) ซึ่งกรณีนี้มักถูกเรียกว่า incidentaloma
ประเทศลิเบียในโอลิมปิก
ประเทศลิเบีย เข้าร่วมการแข่งขันกีฬาโอลิมปิกครั้งแรกในปี พ.ศ. 2507 และส่งนักกีฬาไปแข่งขันกีฬาโอลิมปิกฤดูร้อนส่วนใหญ่ตั้งแต่นั้นเป็นต้นมา ประเทศลิเบียคว่ำบาตรการแข่งขันกีฬาโอลิมปิกฤดูร้อน 1976 ร่วมกับประเทศอื่น ๆ ในทวีปแอฟริกา และคว่ำบาตรการแข่งขันกีฬาโอลิมปิกฤดูร้อน 1984 ด้วย ลิเบียไม่เคยเข้าร่วมการแข่งขันกีฬาโอลิมปิกฤดูหนาว
จนถึงปัจจุบัน ไม่มีนักกีฬาชาวลิเบียคนใดที่เคยได้รับเหรียญโอลิมปิก
คณะกรรมการโอลิมปิกแห่งชาติของลิเบียก่อตั้งขึ้นในปี พ.ศ. 2505 และได้รับการยอมรับจากคณะกรรมการโอลิมปิกสากลในปี 2506
Stichianthus
Stichianthus เป็นสกุลของพืชดอกที่อยู่ในวงศ์ Rubiaceae มีเพียงสปีชีส์เดียวคือ Stichianthus minutiflorus.
ถิ่นกำเนิดของมันคือ เกาะบอร์เนียว
กมล สีตกะลิน
พลเรือเอก กมล สีตกะลิน เป็นรัฐมนตรีช่วยว่าการกระทรวงกลาโหมของไทย ในรัฐบาลหม่อมราชวงศ์คึกฤทธิ์ ปราโมช อดีตรองประธานสภานิติบัญญัติแห่งชาติ ในปี พ.ศ. 2515 เป็นอดีตสมาชิกวุฒิสภา และอดีตผู้บัญชาการทหารเรือ
ประวัติ
พล.ร.อ. กมล สีตกะลิน เดิมชื่อ "โกมล" เกิดเมื่อวันที่ 30 มีนาคม พ.ศ. 2455 ที่เขตสัมพันธวงศ์ กรุงเทพมหานคร เป็นบุตรของนาวาเอก พระสาตราบรรง (บุญเต็ก สีตกะลิน) มีพี่น้อง 7 คน พล.ร.อ.กมล สมรสกับฉวีวรรณ ภีมะโยธิน บุตรีพระยารามกำแหง (ทองอยู่ ภีมะโยธิน) มีบุตรธิดา 4 คน
พล.ร.อ. กมล เคยได้รับแต่งตั้งเป็นสมาชิกวุฒิสภา ในวุฒิสภาไทย ชุดที่ 3 พ.ศ. 2511 ต่อมาในปี พ.ศ. 2515 ได้รับแต่งตั้งเป็นสมาชิกสภานิติบัญญัติแห่งชาติ และเขาได้รับเลือกเป็นรองประธานสภา คนที่ 2 แต่ก็ทำหน้าที่ได้มีนาน ภายหลัง วันมหาวิปโยค 14 ตุลาคม 2516 ได้มีสมาชิกลาออกไปถึง 288 คนจึงทำให้ไม่สามารถประชุมสภาได้สภาจึงสิ้นสุดลงเมื่อได้ประกาศ พระราชกฤษฎีกายุบสภานิติบัญญัติแห่งชาติ เมื่อวันที่ 16 ธันวาคม พ.ศ. 2516
ในปี พ.ศ. 2518 เขาได้รับแต่งตั้งเป็นรัฐมนตรีช่วยว่าการกระทรวงกลาโหมของไทย ในรัฐบาลหม่อมราชวงศ์คึกฤทธิ์ ปราโมช แต่ก็ดำรงตำแหน่งได้เพียง 10 เดือน ก็ถูกปรับให้พ้นจากตำแหน่งรัฐมนตรี
คูมิ นากาดะ
คูมิ นากาดะ (中田 久美; Kumi Nakada; 3 กันยายน ค.ศ. 1965 – ) เป็นทั้งอดีตนักกีฬาวอลเลย์บอลระดับอาชีพ และเป็นผู้ฝึกสอนทีมฮิซะมิสึสปริงส์ เธอเคยนำทีมชาติญี่ปุ่นเข้ารับรางวัลเหรียญทองแดงในการแข่งขันโอลิมปิกฤดูร้อน 1984 ขณะที่ยังคงเป็นนักเรียนระดับมัธยม แม้จะมีอาการบาดเจ็บที่หัวเข่าอย่างรุนแรงและเรื้อรัง แต่เธอก็ยังคงเป็นหนึ่งในมือเซตระดับแถวหน้าของโลกจนเกษียณอายุจากการเล่นกีฬาของเธอในปี ค.ศ. 1993 ส่วนที่พิเศษไปจากนักกีฬาชาวญี่ปุ่น นะกะดะได้รับการจดจำจากฝ่ายตรงข้ามกับเพื่อนร่วมทีมด้านอารมณ์ที่ผันผวน, การแข่งขันที่ร้อนแรง และลักษณะที่ตรงไปตรงมาทั้งในและนอกสนาม หลังจากยุติการเป็นนางแบบแฟชันและนักพูดสร้างแรงบันดาลใจช่วงระยะเวลาสั้น ๆ ปัจจุบันนะกะดะได้รับเกียรติและเป็นแขกรับเชิญที่ปรากฏตัวในกีฬาและสื่อหลายรายการ ซึ่งเธอเป็นตัวแทนของสปอร์ตส์บิซในกรุงโตเกียว
พ.ศ. 2557 คูมิ นากาดะ ได้ทำหน้าที่เป็นผู้ฝึกสอนทีมฮิซะมิสึสปริงส์ ในการแข่งขันวอลเลย์บอลหญิงชิงแชมป์สโมสรเอเชีย 2014 ที่จังหวัดนครปฐม โดยทีมของเธอสามารถสร้างผลงานได้อย่างโดดเด่น
ท้าวสุนิมมิต
ท้าวสุนิมมิต เป็นจอมเทพผู้ปกครองสวรรค์ชั้นนิมมานรดีและเทพในชั้นนี้ทั้งหมด เทวดาในสวรรค์ชั้นนี้ปรารถนาสิ่งใด นิรมิตเอาได้ตามความพอใจของตน ไม่มีคู่ครองของตนเป็นประจำ แต่มีนางวิสาขาเป็นหนึ่งในนั้น เมื่อใดปรารถนาใคร่เสพกามคุณ เวลานั้นก็เนรมิต เทพบุตร หรือเทพธิดาขึ้นมาตามความปรารถนา และเมื่อใดได้เพลิดเพลินกับกามคุณนั้นสมใจแล้ว กามคุณที่เนรมิตขึ้นมานั้นก็จะอันตรธานหายไป
ปลาสากใหญ่
ปลาสากใหญ่ (Great barracuda; ) ปลาทะเลขนาดใหญ่ชนิดหนึ่ง ในวงศ์ปลาสาก (Sphyraenidae) มีลักษณะลำตัวเพรียวยาวเหมือนปลาสากทั่วไป แต่มีขนาดใหญ่กว่า ลำตัวสีเทาเงิน มีลายสีคล้ำเป็นจุดหรือแต้มที่กลางลำตัว ครีบหางมีลักษณะเป็นแผ่นใหญ่ มีสีดำและมีขอบสีขาว
ขนาดลำตัว
ปลาสากใหญ่ เป็นปลาสากที่มีขนาดใหญ่ กรามและฟันแหลมคมแข็งแรงมาก จนสามารถงับปลาขนาดใหญ่ อย่างปลานกแก้วให้ขาดเป็นสองท่อนได้ง่าย ๆ มีจุดเด่น คือ ฟันแหลมคมจำนวนมากในปากที่ยาวจนคับปาก เป็นปลาสากขนาดใหญ่ สามารถโตเต็มที่ได้ถึง 6 ฟุต น้ำหนักกว่า 50 กิโลกรัม จัดเป็นปลาสากชนิดที่ใหญ่ที่สุด
ถิ่นที่อยู่
เมื่อยังเป็นปลาขนาดใหญ่ จะรวมฝูงอยู่กันในป่าชายเลนหรือปากแม่น้ำ ที่เป็นแหล่งน้ำกร่อยหรือน้ำจืด ออกหากินในเวลากลางคืน พบกระจายพันธุ์ทั้งมหาสมุทรแปซิฟิก, มหาสมุทรแอตแลนติก และทะเลแคริบเบียน
เป็นปลาที่นิยมตกกันเป็นเกมกีฬา และบริโภคเนื้อเป็นอาหาร
ลูกชายและคนรัก
หนังสือฉบับที่พิมพ์ในปี ค.ศ. 1913 เป็นฉบับที่เนื้อหาถูกตัดออกไปมากโดยบรรณาธิการเอ็ดเวิร์ด การ์เนทท์ ผู้ตัดเนื้อหาออกไปถึง 80 ย่อหน้าหรือราวหนึ่งในสิบของหนังสือทั้งเล่ม หนังสืออุทิศให้แก่การ์เนทท์ ผู้มีบทบาทในการทำให้ลอเรนซ์เป็นที่รู้จักกันในวงการหนังสือในลอนดอนระหว่างปี ค.ศ. 1911 ถึงปี ค.ศ. 1912 “ลูกชายและคนรัก” ฉบับสมบูรณ์โดยไม่มีการตัดมาได้รับการตีพิมพ์ในปี ค.ศ. 1992 โดยสำนักพิมพ์มหาวิทยาลัยเคมบริดจ์
“ลูกชายและคนรัก” เป็นงานวรรณกรรมชิ้นสำคัญที่โมเดิร์นไลบรารีจัดให้เป็นลำดับเก้าที่ของนวนิยายดีที่สุดร้อยเรื่องโดยโมเดิร์นไลบรารี (Modern Library 100 Best Novels) ในบรรดานวนิยายที่ถือว่าดีเด่นของคริสต์ศตวรรษที่ 20
“ลูกชายและคนรัก” ได้รับการสร้างเป็นภาพยนตร์และละครโทรทัศน์หลายครั้งรวมทั้งเวอร์ชันที่ได้รับรางวัลออสคาร์ ในปี ค.ศ. 1960
พระองค์เจ้าทับทิม
พระองค์เจ้าทับทิม, เจ้าติ่ง หรือออกพระนามว่า เจ้าครอกจันทบูร เป็นพระราชธิดาในสมเด็จพระสรรเพชญ์ที่ 8 และเป็นพระอัครมเหสีในสมเด็จพระสรรเพชญ์ที่ 9 ซึ่งเป็นพระเชษฐาต่างพระมารดา พระองค์เจ้าทับทิมมีพระชนม์ชีพยาวนานจนถึงการเสียกรุงศรีอยุธยาครั้งที่สอง พระองค์เสด็จลี้ภัยไปเมืองจันทบุรี และได้รับการอนุเคราะห์จากสมเด็จพระเจ้ากรุงธนบุรีและประทับอยู่ในราชสำนักธนบุรี
พระประวัติ
พระองค์เจ้าทับทิม เป็นพระราชธิดาพระองค์เล็กจากทั้งหมดห้าพระองค์ในสมเด็จพระสรรเพชญ์ที่ 8 ประสูติแต่พระสนมไม่ปรากฏพระนาม ทั้งนี้พระมารดาของพระองค์เป็นเครือญาติของพระยาจันทบุรี
ต่อมาพระองค์เจ้าทับทิมได้ถวายตัวแก่สมเด็จพระสรรเพชญ์ที่ 9 ซึ่งเป็นพระเชษฐาต่างพระมารดา เมื่อครั้งยังดำรงพระอิสริยยศเป็นกรมพระราชวังบวรสถานมงคล ในตำแหน่งพระอัครมเหสี แต่ไม่ปรากฏพระนามพระราชโอรส-ธิดาด้วยกัน
ในช่วงการเสียกรุงศรีอยุธยาครั้งที่สอง พระองค์เจ้าทับทิมพาพวกข้าไทอพยพลี้ภัยสงครามไปเมืองจันทบุรี เมื่อสมเด็จพระเจ้ากรุงธนบุรีไปตีเมืองจันทบุรีก็ทรงพบพระองค์เจ้าทับทิม แล้วทรงรับมาไว้ในพระอุปการะ ดังปรากฏใน พระราชพงศาวดารฉบับพระราชหัตถเลขา ความว่า
"'...ในเขตแดนแว่นแคว้นสยามประเทศ เหตุว่าหาเจ้าแผ่นดินจะปกครองบมิได้ เหมือนดุจสัตถันดรกัล์ปและทุพภิกขันดรกัล์ป และพระราชวงศานุวงศ์ ซึ่งเหลืออยู่พม่ามิได้เอาไปนั้น ตกอยู่ ณ ค่ายโพธิ์สามต้นก็มีบ้าง ที่หนีไปเมืองอื่นนั้นก็มีบ้าง และเจ้าฟ้าสุริยา 1 เจ้าฟ้าพินทวดี 1 เจ้าฟ้าจันทวดี 1 พระองค์เจ้าฟักทอง 1 ทั้ง 4 พระองค์นี้ เป็นราชบุตรีพระพุทธเจ้าหลวงในพระบรมโกศ และเจ้ามิตรบุตรีกรมพระราชวัง 1 หม่อมเจ้ากระจาดบุตรีกรมหมื่นจิตรสุนทร 1 หม่อมเจ้ามณีบุตรีกรมหมื่นเสพภักดี 1 หม่อมเจ้าฉิมบุตรีเจ้าฟ้าจีด 1 เจ้าทั้งนี้ตกอยู่กับพระนายกอง ณ ค่ายโพธิ์สามต้น อนึ่งพระองค์เจ้าทับทิมบุตรีสมเด็จพระอัยกานั้น พวกข้าไทพาหนีออกไป ณ เมืองจันทบูร เจ้าตากก็สงเคราะห์รับเลี้ยงดูไว้...'"
ภายหลังสมเด็จพระเจ้ากรุงธนบุรียกทัพตีค่ายโพธิ์สามต้นแตก อันเป็นที่สิ้นสุดสงครามกู้กรุงศรีอยุธยา พระองค์ก็ทรงอุปการะเจ้าหญิงอยุธยามาไว้ในราชสำนักธนบุรี และมีรับสั่งให้จัดที่ประทับแก่เจ้านายตามสมควร ดังปรากฏใน พระราชพงศาวดารฉบับพระราชหัตถเลขา ความว่า
"'...อนึ่ง ซึ่งพระขัตติยวงศ์ครั้งกรุงเก่านั้น บรรดาเจ้าหญิงทรงพระกรุณาโปรดเลี้ยงไว้ในพระราชวัง และเจ้าฟ้าสุริยา เจ้าฟ้าจันทวดี สองพระองค์นั้นดับสูญสิ้นพระชนม์ ยังอยู่แต่เจ้าฟ้าพินทวดี พระองค์เจ้าฟักทอง พระองค์เจ้าทับทิม ซึ่งเรียกว่าเจ้าครอกจันทบูรนั้น และเจ้ามิตร บุตรีกรมพระราชวัง โปรดให้ชื่อ เจ้าประทุม หม่อมเจ้ากระจาด บุตรีกรมหมื่นจิตรสุนทร โปรดให้ชื่อ เจ้าบุปผา กับหม่อมเจ้าอุบล บุตรีกรมหมื่นเทพพิพิธ หม่อมเจ้าฉิม บุตรีเจ้าฟ้าจีด ทั้งสี่องค์นี้ทรงพระกรุณาเลี้ยงเป็นห้าม...'"
จิ้งเหลนบ้าน
จิ้งเหลนบ้าน (East Indian brown mabuya, Many-lined sun skink, Many-striped skink, Common sun skink, Golden skink; ชื่อวิทยาศาสตร์: Eutropis multifasciata) เป็นสัตว์เลื้อยคลานในวงศ์จิ้งเหลน (Scincidae)
นับเป็นจิ้งเหลนชนิดที่ได้ง่ายและบ่อยที่สุดในประเทศไทย มีลำตัวหนา แต่หลังแบนจึงดูคล้ายว่ามีลำตัวเป็นรูปสี่เหลียมทรงกระบอก หัวและลำตัวมีสีน้ำตาลเหลือบทอง เกล็ดมีความเงางาม มีลายเส้นสีดำข้างลำตัวตั้งแต่ 5-7 ขีด ปลายปากเรียวแหลมและเล็ก ด้านข้างลำตัวเป็นสีน้ำตาลเข้มมีจุดสีขาว ขณะที่บางตัวเป็นสีส้ม มีหางเรียวยาว ใต้ท้องสีขาวเทาหรือออกเหลือง มีความยาวลำตัวประมาณ 81–90 มิลลิเมตร หางยาวประมาณ 142–156 มิลลิเมตร
จิ้งเหลนบ้านเป็นสัตว์เลื้อยคลานที่พบได้ทั่วไปในหลากหลายภูมิประเทศ ตั้งแต่ในป่าทึบจนถึงพื้นที่ในสังคมเมืองใหญ่ เช่น สวนสาธารณะหรือสวนหลังบ้าน เป็นสัตว์ที่กินอาหารได้หลากหลาย แต่นิยมกินแมลงมากที่สุด แต่อาจจะกินสัตว์ครึ่งบกครึ่งน้ำอย่างเขียดได้ด้วย โดยมักหากินบนพื้นดินเป็นหลัก
มีการกระจายพันธุ์ที่กว้างขวาง ตั้งแต่อนุทวีปอินเดีย, เอเชียอาคเนย์, จีนตอนใต้ จนถึงออสเตรเลีย วางไข่โดยการผสมพันธุ์ในฤดูฝน ตัวเมียที่มีขนาดเล็กกว่าจะเข้าไปในถิ่นอาศัยของตัวผู้ และมีการวิ่งไล่กันสักพักจึงจะมีการผสมพันธุ์เกิดขึ้น เริ่มวางไข่ในเดือนมิถุนายน-กรกฎาคม
Stilbanthus
Stilbanthus เป็นสกุลของพืชดอกที่อยู่ในวงศ์ Amaranthaceae มีเพียงสปีชีส์เดียวคือ Stilbanthus scandens.
มีถิ่นกำเนิดอยู่ทางตะวันออก หิมาลัย จนถึงจีนตอนใต้และพม่า
เสียงเพรียกจากพงไพร
เสียงเพรียกจากพงไพร (The Call of the Wild) เป็นนวนิยายที่เขียนโดยนักเขียนชาวอเมริกันแจ็ค ลอนดอน ที่ได้รับการตีพิมพ์เป็นครั้งแรกในปี ค.ศ. 1903 โครงเรื่องของ “เสียงเพรียกจากพงไพร” เป็นเรื่องเกี่ยวกับสุนัขที่ได้รับการเลี้ยงดูอย่างดีอย่างสุนัขบ้านชื่อ “บัค” ที่สัญชาตญาณป่าได้รับกระตุ้นขึ้นหลังจากเหตุการณ์ต่างๆ ที่เกิดขึ้นที่ทำให้ “บัค” กลายเป็นสุนัขลากเลื่อนในยูคอนระหว่างสมัยการตื่นทองคลอนไดค์ในคริสต์ศตวรรษที่ 19 ที่ทำให้มีการซื้อขายสุนัขลากเลื่อนกันด้วยราคาสูง
เมื่อได้รับการตีพิมพ์ในปี ค.ศ. 1903 “เสียงเพรียกจากพงไพร” ก็กลายเป็นหนังสือที่อ่านกันมากที่สุดของลอนดอน และถือกันว่าเป็นงานชิ้นเอกในสมัยการเขียนในช่วงแรกของลอนดอน การที่ตัวเอกของเรื่องเป็นสุนัขทำให้บางครั้ง “เสียงเพรียกจากพงไพร” ได้รับการจัดอยู่ในประเภทวรรณกรรมสำหรับเยาวชน แต่อันที่จริงแล้วเป็นหนังสือเล่มนี้มีเนื้อหาที่เป็นเรื่องที่เป็นเรื่องเครียด (dark in tone) และฉากที่เกิดขึ้นหลายฉากก็เป็นฉากที่เต็มไปด้วยความรุนแรงและทารุณ
“เสียงเพรียกจากพงไพร” เป็นงานวรรณกรรมชิ้นสำคัญที่โมเดิร์นไลบรารีจัดให้เป็นลำดับที่แปดสิบแปดของนวนิยายดีที่สุดร้อยเรื่องโดยโมเดิร์นไลบรารี (Modern Library 100 Best Novels) ในบรรดานวนิยายที่ถือว่าดีเด่นของคริสต์ศตวรรษที่ 20
“เสียงเพรียกจากพงไพร” ได้รับการสร้างเป็นภาพยนตร์หลายครั้งๆ แรกในปี ค.ศ. 1972 สำหรับโทรทัศน์ และต่อมาในปี ค.ศ. 1993 และ ค.ศ. 1997 ในชื่อว่า “The Call of the Wild: Dog of the Yukon”
แหล่งข้อมูลอื่น
แหล่งข้อมูล
ข้อมูลอื่น
อุดมการณ์รวมกลุ่มเยอรมัน
อุดมการณ์รวมกลุ่มเยอรมัน (Pan-Germanism) เป็นความคิดทางการเมืองอุดมการณ์รวมกลุ่มชาตินิยม (pan-nationalist) อย่างหนึ่ง นักอุดมการณ์รวมกลุ่มเยอรมันเดิมมุ่งรวมประชากรที่พูดภาษาเยอรมันในทวีปยุโรปในรัฐชาติเดียว ที่เรียกว่า กรอสส์ดอยท์ชลันด์ (มหาเยอรมนี)
อุดมการณ์รวมกลุ่มเยอรมันมีอิทธิพลอย่างสูงในการเมืองเยอรมนีในคริสต์ศตวรรษที่ 19 ระหว่างการรวมประเทศเยอรมนี เมื่อจักรวรรดิเยอรมันถูกประกาศเป็นรัฐชาติใน ค.ศ. 1871 โดยปราศจากออสเตรีย (เยอรมนีน้อย) ตั้งแต่ปลายคริสต์ศตวรรษที่ 19 นักคิดอุดมการณ์รวมกลุ่มเยอรมันจำนวนมาก จัดตั้งสันนิบาตอุดมการณ์รวมกลุ่มเยอรมัน (Pan-German League) ตั้งแต่ ค.ศ. 1891 ได้รับอุดมการณ์ยึดชาติพันธุ์เป็นศูนย์กลาง (ethnocentric) และนิยมเชื้อชาติอย่างเปิดเผย และท้ายสุดได้ทำให้นโยบายต่างประเทศ "ไฮม์อินส์ไรช์" ที่นาซีเยอรมนีภายใต้การนำของอดอล์ฟ ฮิตเลอร์ดำเนินตั้งแต่ ค.ศ. 1938 อันเป็นหนึ่งในปัจจัยสำคัญที่นำไปสู่สงครามโลกครั้งที่สอง  ผลจากภัยพิบัติแห่งสงครามทำให้อุดมการณ์รวมกลุ่มเยอรมันส่วนใหญ่ถูกมองว่าเป็นอุดมการณ์ต้องห้ามในสมัยหลังสงครามทั้งในสหพันธ์สาธารณรัฐเยอรมนีและสาธารณรัฐประชาธิปไตยเยอรมนี ปัจจุบัน อุดมการณ์รวมกลุ่มเยอรมันจำกัดอยู่เฉพาะกลุ่มนาซีใหม่ชายขอบบางกลุ่มในเยอรมนีและออสเตรีย
Stipellula
Stipellula เป็นสกุลของพืชดอกที่อยู่ในวงศ์ Poaceae.
มีถิ่นกำเนิดคือ Macaronesia, เมดิเตอร์เรเนียนถึงอินเดีย, แอฟริกาใต้
สปีชีส์ในสกุล ได้แก่:
เนื้องอกต่อม
เนื้องอกต่อมเป็นเนื้องอกไม่ร้ายชนิดหนึ่ง เจริญมาจากเซลล์ต่อม อาจเกิดขึ้นกับอวัยวะได้หลายอย่าง เช่น ลำไส้ ต่อมหมวกไต ต่อมใต้สมอง ต่อมไทรอยด์ และอื่นๆ แม้ลักษณะการเจริญของเนื้องอกต่อมนี้จะเป็นแบบไม่ร้าย แต่ก็อาจเจริญมากขึ้นจนพัฒนากลายเป็นเนื้องอกร้ายหรือมะเร็งได้ ซึ่งจะถูกเรียกเป็นมะเร็งชนิดต่อม (adenocarcinoma) นอกจากนี้แล้วยังอาจทำให้เกิดปัญหาได้หลายอย่าง เช่น จากการเบียดทับอวัยวะข้างเคียง (mass effect) หรือการสร้างฮอร์โมนมากโดยไม่มีการควบคุมได้
นายจบคชประสิทธิ์
นายจบคชประสิทธิ์ เป็นกรมพระราชวังบวรสถานพิมุขพระองค์แรกแห่งกรุงศรีอยุธยา
พระประวัติ
กรมพระราชวังบวรสถานพิมุขพระองค์นี้ไม่ปรากฏพระนามเดิม ในรัชสมัยสมเด็จพระนารายณ์มหาราช ทรงเป็นขุนนางมีบรรดาศักดิ์เป็นนายจบคชประสิทธิ์ ตำแหน่งนายทรงบาศขวาในกรมช้าง ได้รับโปรดเกล้าฯ ให้ฝึกสอนในการช้าง จึงมีอิทธิพลมาก และได้ร่วมกับพระเพทราชาชิงราชสมบัติ เมื่อพระเพทราชาขึ้นครองราชย์ จึงทรงตั้งนายจบคชประสิทธิ์เป็นกรมพระราชวังบวรสถานพิมุข รับพระบัญชา
พระราชพงศาวดาร ฉบับพันจันทนุมาศ (เจิม) ระบุว่า ในเดือน 9 ปีมะโรง ถาดทองในพระราชวังหาย สมเด็จพระเพทราชาทรงให้สืบหาจนพบว่าอยู่ในพระราชวังหลัง กรมพระราชวังบวรสถานพิมุขจึงถูกลงพระราชอาญาจนทิวงคต พระราชพงศาวดารกรุงสยาม จากต้นฉบับของบริติชมิวเซียม ให้รายละเอียดเพิ่มเติมว่าสมเด็จพระเจ้าลูกเธอ กรมพระราชวังบวรสถานมงคล ทรงเห็นว่ากรมพระราชวังบวรสถานพิมุขกับเจ้าพระยาสุรสงครามมียศและบริวารมาก เกรงว่าภายหน้าจะเป็นศัตรู เมื่อกราบทูลสมเด็จพระเพทราชาแล้ว ทั้งสองพระองค์จึงออกอุบายให้นำถาดทองไปซ่อนในพระราชวังหลัง แล้วให้ลูกขุนพิจารณาสืบสวนจนพบ จึงให้ข้าหลวงไปจับกุมกรมพระราชวังบวรสถานพิมุขมาไต่สวน บรรดาตุลาการพิพากษาตามพระราชอัธยาศัยว่ากรมพระราชวังหลังเป็นกบฏ ให้สำเร็จโทษเสีย
พระธิดา
บัญชีพระนามเจ้านาย ในคำให้การชาวกรุงเก่า (มีความเคลื่อนเคลื่อนว่านายทรงบาศคือเจ้าพระบำเรอภูธร) ระบุว่า พระชายาในกรมพระราชวังบวรสถานพิมุขมีเชื้อพราหมณ์ เป็นชาวบ้านสมอปรือ เมืองเพชรบุรี มีพระธิดาด้วยกัน 2 พระองค์ คือ
หล่อน่ารักกับซูปเปอร์สตาร์น่าเลิฟ
เนื่อเรื่อง
โก มี-ยอ เติบโตมาจากสถานเลี้ยงเด็กกำพร้า เช่นเดียวกับพี่ชายฝาแฝดของเธอ โก มี-นัม เมื่อโตขึ้น มี-นัม ได้กลายเป็นนักร้องไอดอล ในขณะที่ มี-ยอ อาศัยอยู่ในโบสถ์คอนแวนต์ พร้อมกับความฝันว่าอยากจะบวชเป็นแม่ชีประจำอยู่ที่คอนแวนต์ ต่อมา มี-นัม ได้ชนะการออดิชั่น และได้รับคัดเลือกให้เข้าร่วมเป็นหนึ่งในสมาชิกวง A.N.Jell แต่มีเหตุให้ต้องไปทำศัลยกรรมที่สหรัฐอเมริกา มา ฮุน-อี ผู้จัดการของ มี-นัม จึงมาขอร้องให้ มี-ยอช่วยปลอมตัวเป็นพี่ชายเธอเป็นเวลาหนึ่งเดือน จนกระทั่งพี่ชายของเธอกลับมา เธอก็จะได้กลับมาใช้ชีวิตตามปกติ มี-ยอไม่เห็นด้วยในตอนแรก แต่ในที่สุดก็ตัดสินใจตอบตกลง เพราะจะทำให้เธอมีโอกาสที่จะได้เจอแม่ของเธอที่นั่น เธอได้พบกับสมาชิกวง A.N.Jell ได้แก่ ฮวาง แทค-ยอน หัวหน้าวงผู้เย่อหยิ่ง, คัง ชิน-วู ชายหนุ่มแสนอบอุ่น และเจเรมี่ สมาชิกผู้ร่าเริง ในตอนแรก แทค-ยอน ไม่ถูกชะตาสมาชิกใหม่อย่าง มี-นัม มากนัก ต่างจาก ชิน-วู และเจเรมี่ ที่คอยเป็นเพื่อนที่ดีของ มี-นัม แต่ไม่นานนัก แทค ยอน ก็รู้ความจริงว่า มี-นัม เป็นผู้หญิง และพยายามจะเปิดเผย แต่ มี-นัมก็เอาชนะใจแทค-ยอน ทำให้เขายอมเก็บเป็นความลับ ความสัมพันธ์ของทั้งคู่ ค่อยๆ พัฒนาขึ้นเรื่อยๆ แทค ยอน เริ่มรู้สึกดีกับ มี-นัม เช่นเดียวกับ ชิน-วู และเจเรมี่ ในขณะที่ มี-ยอ ต้องพยายามปิดบังความลับจากสื่อต่างๆ ขณะอยู่ในวง เธอก็ได้ค้นพบความจริงเกี่ยวกับอดีตของแม่ของเธอ
นักแสดง
วง ANJELL :
นักแสดงคนอื่นๆ :
เพลงประกอบ
รายชื่อเพลง
วัดแก้วไพฑูรย์
วัดแก้วไพฑูรย์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางขุนเทียน เขตจอมทอง กรุงเทพมหานคร เจ้าอาวาสองค์ปัจจุบันคือ พระครูวิมลรัตนาธารหรือหลวงพ่อจรินทร์ จุดเด่นของวัดคือศาลาการเปรียญที่ได้รับการยกย่องว่าเป็น "เรือนไม้วิเศษ หนึ่งเดียวในสยาม"
หล่อน่ารักกับซูปเปอร์สตาร์น่าเลิฟ
การให้คะแนนในฟิลิปปินส์
ที่มา: Kantar Media/TNS Philippines
วัดแก้วไพฑูรย์
วัดแก้วไพฑูรย์สร้างขึ้นประมาณ พ.ศ. 2390 เนื่องจากวัดนี้ตั้งอยู่ริมคลองบางประทุน ชาวบ้านจึงเรียกวัดนี้ว่า วัดบางประทุนใน ในสมัยของหลวงพ่อบุญเป็นเจ้าอาวาส ได้สร้างศาลาการเปรียญซึ่งมีภาพจิตรกรรมฝาผนังแกะสลักอย่างสวยงามโดยกรมศิลปากรได้ขึ้นทะเบียนเป็นโบราณวัตถุ
ศาลาดังกล่าวมีลักษณะเป็นเรือนไทย ใต้ถุนสูงขนาด 7 ห้อง ก่อสร้างด้วยวิธีเข้าไม้แบบโบราณ หลังคาทรงจั่วลดชั้น 2 ชั้น มุงกระเบื้องหางมน เครื่องลำยองประดับด้วยช่อฟ้า ใบระกา และหางหงส์ตามอย่างศิลปะไทยแบบประเพณี ผนังโดยรอบเป็นฝาไม้ปะกน จำหลักไม้ทั้งหลังด้วยลวดลายแฝงความหมายอันเป็นมงคลในกลิ่นอายวัฒนธรรมจีน พื้นที่ด้านล่างบริเวณมุมทั้งสองของกรอบหน้าต่าง ซึ่งเรียกว่า สองตีนช้าง สลักภาพชุดสุธนุชาดกจากปัญญาสชาดก แผ่นแรกจากมุมทิศตะวันตกเฉียงใต้ วนไปทางขวาแบบทวนเข็มนาฬิกา รวม 44 ช่อง
ต่อมาวัดบางประทุนในได้เปลี่ยนชื่อเป็น "วัดแก้วไพฑูรย์" มาจนถึงปัจจุบัน และได้รับการขึ้นทะเบียนเป็นโบราณสถานที่ประกาศลงทะเบียนแล้วเมื่อวันที่ 23 กรกฎาคม พ.ศ. 2563 โดยให้มีพื้นที่โบราณสถาน 7 ไร่ 2 งาน 36 ตารางวา
บันทึกสงครามของยัยเผด็จการ
เรื่องย่อ
ตัวเอกที่เป็นมนุษย์เงินเดือนชาวญี่ปุ่นนิรนามผู้หนึ่งที่ไม่มีความเชื่อหรือศรัทธาต่อพระเจ้าแต่อย่างใดซึ่งต่อมาเขาได้ถูกฆ่าตายโดยถูกผลักให้รถไฟชน คนที่ผลักเขาคือพนักงานบริษัทที่เป็นลูกน้องของเขาเองซึ่งไม่พอใจที่ถูกตัวเอกไล่ออกจากงาน เนื่องจากการทำงานที่ไม่ดี ในช่วงเวลาที่เขาตาย ได้เผชิญหน้ากับตัวตนปริศนาที่ประกาศตัวเองว่าเป็นพระเจ้า ซึ่งได้ประณามตัวเอกว่าเป็นผู้ไม่มี'ความศรัทธา' ตัวเอกไม่ได้เชื่อในการมีอยู่จริงของพระเจ้า ได้วิพากษ์วิจารณ์พูดต่างๆ นานาจากมุมมองของเขาเองในฐานะที่เป็นผู้ไม่เชื่อในพระเจ้า และแถมยังเรียกตัวตนนั้นอย่างเย้ยหยันว่า 'ตัวตน X' ทำให้ตัวตนนั้นตัดสินใจที่จะส่งตัวเอกไปเกิดใหม่ในโลกที่เต็มไปด้วยไฟแห่งสงคราม ซึ่งเขาจะต้องพบเจอกับสถานการณ์ที่ยากลำบาก มากพอที่ตัวเอกจะหันมาขอความช่วยเหลือจากตัวตน X
ตัวเอกได้เกิดใหม่เป็นทาเนีย เดอกูเรเชฟฟ์ เด็กสาวกำพร้าที่เกิดมาและเติบโตในประเทศที่มีความคล้ายคลึงกับจักรวรรดิเยอรมัน ที่เป็นที่รู้จักคือ จักรวรรดิ ซึ่งต้องทำสงครามประเทศรอบข้างอยู่บ่อยๆ ตามที่ตัวตน X ได้บอกกล่าวไว้ว่า หากทาเนียไม่ตายตามธรรมชาติหรือยังปฏิเสธที่จะมีความศรัทธาต่อพระเจ้าอีก วิญญาณของเธอจะหลุดออกจากวงจรการเกิดใหม่และจะถูกส่งไปยังขุมนรกสำหรับบาปกรรมที่มีนับไม่ถ้วนที่ทาเนียได้กระทำในไว้ในชาติก่อนหน้านี้ เพื่อที่จะหาทางหลีกเลี่ยง ทาเนียตัดสินใจที่จะเข้าร่วมหน่วยกองกำลังจอมเวทย์ของจักรวรรดิและเข้าต่อสู้รบในสงครามโดยหวังว่าจะได้รับยศตำแหน่งที่สูงพอที่จะทำให้อยู่ห่างจากสนามรบได้อย่างรวดเร็วและด้วยวิธีนี้จะสามารถหลีกเลี่ยงจากความเสี่ยงที่จะถูกฆ่าตายได้ แม้ว่าตอนนี้เธอจะถูกบังคับให้พูดด้วยน้ำเสียงเด็กผู้หญิง ต่อมาไม่นานทาเนียได้กลายเป็นทหารที่มีความโหดเหี้ยมที่ให้ความสำคัญด้วยความสามารถและอาชีพการงานของเธอเหนือสิ่งอื่นใด แม้แต่ชีวิตของผู้คนที่อยู่ภายใต้ฝ่าเท้าของเธอ โดยเฉพาะอย่างยิ่งจากผู้ที่คิดร้ายต่อเธอ
การแต่งกายของพม่า
การแต่งกายของพม่า การแต่งกายของพม่านั้นมีรูปแบบที่หลากหลายขึ้นอยู่กับเชื้อชาติ, สภาพภูมิศาสตร์, สภาพภูมิอากาศ, ประเพณีวัฒนธรรมของผู้คนในแต่ละภูมิภาคของประเทศพม่า การแต่งกายที่เป็นที่รู้จักอย่างกว้างขวางของชาวพม่าคือ โลนจี เป็นโสร่งแบบหนึ่งจัดเป็นการแต่งกายประจำชาติ สวมใส่ทั้งชายและหญิงทั่วประเทศ เสื้อผ้าพม่ายังมีความหลากหลายในแง่ของสิ่งทอสาน เส้นใย สี และวัสดุ เช่น ผ้ากำมะหยี่ ผ้าไหม ผ้าลูกไม้ ผ้ามัสลินและผ้าฝ้าย
ยุคก่อนอาณานิคมอังกฤษ
ในยุคที่พม่าก่อนจะตกเป็นอาณานิคมของจักรวรรดิอังกฤษ ได้มีกฎระเบียบการแต่งกาย ที่เรียกว่า ยาซาไกง์ กำหนดวิถีชีวิตและการบริโภคสำหรับชาวพม่าในสมัยราชวงศ์โกนบอง ทุกอย่างตั้งแต่รูปแบบของที่พักอาศัยไปจนถึงเสื้อผ้าให้เหมาะสมกับสถานะทางสังคมของคนๆนั้น กฎระเบียบที่เกี่ยวข้องกับพิธีศพและโลงศพ รวมไปถึงการใช้รูปแบบการพูดต่างๆตามลำดับสถานภาพทางสังคม โดยเฉพาะอย่างยิ่งกฎระเบียบการแต่งกายในเมืองหลวงของราชวงศ์เป็นสิ่งที่เข้มงวดมากและมีความซับซ้อนมากที่สุด กฎระเบียบเกี่ยวกับการแต่งกายและการตกแต่งได้รับการสังเกตุอย่างรอบคอบ เครื่องหมายนกยูง ถูกสงวนไว้อย่างเคร่งครัดสำหรับราชวงศ์ เสื้อคลุมยาวประกบตัวถึงสะโพกอย่าง ไทง์มะเตน และทับทิมถูกสงวนไว้ให้ใส่สำหรับเจ้าหน้าที่ในราชสำนัก รองเท้ากำมะหยี่ถูกสวมใส่โดยราชวงศ์เท่านั้น กำไลข้อเท้าทองคำถูกสวมใส่โดยเฉพาะสมาชิกเด็กในราชวงศ์ ผ้าไหม ผ้าตาดเงิน ผ้าตาดทอง และสัญลักษณ์รูปสัตว์มงคลได้รับอนุญาตให้สวมใส่โดยสมาชิกของราชวงศ์และภรรยาของขุนนางในราชสำนักเท่านั้น การประดับด้วยอัญมณีและหินมีค่าก็มีการควบคุมด้วยเช่นเดียวกัน การใช้ ฮินตะปะดา (MY ဟင်္သပဒါး) สีย้อมสีชาดที่สกัดจากซินนาบาร์ ก็มีการควบคุม
ยุคอาณานิคมอังกฤษ
ในช่วงยุคอาณานิคมของอังกฤษ เหล่าชาตินิยมชาวพม่ามีส่วนเกี่ยวข้องกับเสื้อผ้าแบบดั้งเดิมโดยเฉพาะอย่างยิ่ง ยอโลนจี (MY ယောလုံချည်) รูปแบบหนึ่งของโลนจี จากแคว้นยอ และ ปินนีไตปอนอินจี (MY ပင်နီတိုက်ပုံအင်္ကျီ) เสื้อคลุมคอจีนสีเหลืองอมน้ำตาล แสดงออกซึ่งสัญลักษณ์ที่ให้ความรู้สึกต่อต้านลัทธิล่าอาณานิคมและความเชื่อมั่นในชาติในการเรียกร้องเอกราช ช่วงทศวรรษที่ 1920 ที่การขัดแย้งมีความรุนแรงเพิ่มมากขึ้น การสวมเสื้อผ้า "แบบดั้งเดิม" ถูกมองว่าเป็นรูปแบบของการต่อต้านเชิงตั้งรับในหมู่ชาวพม่า โสร่งแบบผู้หญิง ทะเมียน หรือทะบี (MY ထဘီ) สั้นลงไม่ยาวไปถึงเท้าถึงเพียงแต่ข้อเท้า และความยาวของผ้าซิ่นช่วงบนลดลงเปิดเผยรอบเอวมากขึ้น ช่วงนี้ยังได้เห็นการนิยมเสื้อมัสลินสำหรับสตรี เผยให้เห็นชุดภายในของสตรีที่เรียกว่า ซาบอลี (MY ဇာဘော်လီ) ในช่วงการปกครองของอังกฤษอิทธิพลแฟชั่นทรงผมและการแต่งกายได้ส่งผลต่อพม่า การตัดผมทรงสั้นที่เรียกว่า โบเก (MY ဗိုလ်ကေ) ถูกแทนที่การไว้ผมยาวซึ่งเป็นบรรทัดฐานในหมู่คนพม่ารุ่นเก่า ในทำนองเดียวกันผู้หญิงเริ่มไว้ทรงผมเช่น อะเมาะ (MY အမောက်) ประกอบด้วยมวยผมแบบเรียบง่ายขดอยู่ด้านบนศรีษะ แทนการไว้มวยผมแบบดั้งเดิม (MY ဆံထုံး)
นักบุญคริสโตเฟอร์
นักบุญคริสโตเฟอร์ (Saint Christopher; Άγιος Χριστόφορος) เป็นชาวคานาอัน ต่อมาได้นับถือศาสนาคริสต์และพลีชีพเป็นมรณสักขีในรัชสมัยจักรพรรดิเดซิอุสแห่งจักรวรรดิโรมันราวคริสต์ศตวรรษที่ 3 และเป็นหนึ่งในนักบุญผู้ช่วยศักดิ์สิทธิ์สิบสี่องค์
คริสตจักรโรมันคาทอลิกถือว่านักบุญคริสโตเฟอร์เป็นนักบุญองค์อุปถัมภ์ผู้เดินทางและนักกีฬา แต่เมื่อปี ค.ศ. 1969 ทางสันตะสำนักก็ยกเลิกวันฉลองนักบุญคริสโตเฟอร์จากปฏิทินศาสนาที่เป็นทางการ เพราะขาดหลักฐานทางประวัติศาสตร์ว่านักบุญคริสโตเฟอร์มีตัวตนหรือเป็นผู้เคร่งครัดทางศาสนาจริงหรือไม่ แต่การฉลองก็ยังทำกันตามท้องถิ่น
การแต่งกายของพม่า
โลนจี
ชุดประจำชาติของพม่าคือโลนจี (MY လုံချည်, ), สโสร่งยาวถึงข้อเท้าสวมใส่ทั้งผู้หญิงและผู้ชาย โลนจี ในรูปแบบใหม่เป็นที่นิยมในช่วงยุคอาณานิคมของอังกฤษแทนที่ ปาโซ การแต่งกายแบบดั้งเดิมซึ่งสวมใส่โดยผู้ชาย และ ทะเมียน ซึ่งสวมใส่โดยผู้หญิงก่อนยุคอาณานิคม ทะเมียน ในช่วงก่อนอาณานิคม มีรูปแบบลักษณะเป็นชุดยาว เรียกว่า เยตีนา (ရေသီနား) จะเห็นได้ในยุคปัจจุบันเฉพาะเป็นเครื่องแต่งกายในงานแต่งงานหรือชุดเต้นรำ ในทำนองเดียวกันก่อนยุคอาณานิคม ปาโซ เป็นเพียงการสวมใส่โดยทั่วไปในระหว่างการแสดงบนเวทีรวมถึงการเต้นรำและการแสดง อะเญน
นักบุญคริสโตเฟอร์
ตำนานของนักบุญคริสโตเฟอร์
ตามตำนานกล่าวว่าในสมัยของจักพรรดิเดซิอุสแห่งจักรวรรดิโรมันมีชายคนหนึ่งชื่อ เรเพรบัส หรือ เรโพรบัส (ภาษาอังกฤษ รีโพรเบท) ถูกจับเป็นเชลยศึกจากสงครามกับชนเผ่าทางตะวันตกของอียิปต์และถูกส่งไปทำงานในหน่วย “Marmaritae” ซึ่งสันนิษฐานว่าอาจจะเป็นชนเผ่าเบอร์เบอร์แห่งไซเรไนคา เรเพรบัสมีลักษณะสูงใหญ่และท่าทางน่าเกรงขามมีหัวเป็นสุนัข (cynocephaly) และเป็นผู้กินเนื้อมนุษย์เช่นชน Marmaritae ไม่ว่าจะอย่างไรก็ตามในที่สุดเรเพรบัสก็หันมานับถือศาสนาคริสต์และเข้าพิธีบัพติศมาและเริ่มเผยแพร่ศาสนา ในที่สุดเจ้าเมืองแอนติออก (หรือบางเรื่องก็ว่าพระจักพรรดิเอง) ประกาศสั่งประหารชีวิตเรเพรบัสเพราะความเชื่อในศาสนาคริสต์ แต่เรเพรบัสก็รอดการปองชีวิตมาได้หลายครั้งอย่างปาฏิหาริย์ แต่ในที่สุดก็อนุญาตให้ประหารตนเองหลังจากที่เปลึ่ยนศาสนาคนเป็นจำนวนมาก  ร่างของเรเพรบัสถูกนำกลับไปอะเล็กซานเดรียโดยปีเตอร์แห่งอัตตาเลีย
การแต่งกายของพม่า
ผ้าทออะเชะ
รูปแบบลวดลายพื้นเมืองของพม่า ที่เรียกว่า อะเชะ (MY အချိတ်; ), ลายลอนคลื่นที่สลับซับซ้อนแถบแนวนอนที่ประดับประดาด้วยการออกแบบคล้ายลายอาหรับ อะเชะ เป็นที่รู้จักกันในชื่อ ลูนติยา (MY လွန်းတစ်ရာ; ) ซึ่งแปลว่า "กระสวยเส้นพุ่งนับร้อย" อ้างถึงกระบวนการที่ต้องใช้เวลามาก มีราคาแพงและซับซ้อนในการทอผ้ารูปแบบนี้ ซึ่งต้องใช้กระสวยในเครื่องทอผ้าจำนวนมากซึ่งแต่ละอันจะให้สีที่แตกต่างกัน ลวดลายอะเชะ มีต้นกำเนิดที่อมรปุระ และเป็นที่แพร่หลายในยุคราชวงศ์โกนบอง
นักบุญคริสโตเฟอร์
ข้อมูลเพิ่มเติม
251
การแต่งกายของพม่า
เสื้อคลุมไตปอน
สำหรับงานธุรกิจและโอกาสที่เป็นทางการ ชายชาวพม่า จะแต่งชุดเสื้อแจ๊คแก็ตแบบแมนจู ที่เรียกว่า ไตปอนอินจี (MY တိုက်ပုံအင်္ကျီ, ) ใส่ทับเสื้อเชิ้ตคอปกแบบอังกฤษ ชุดนี้เป็นที่นิยมในยุคอาณานิคม
ชุดสตรี อินจี
ผู้หญิงพม่าสวมชุดสตรีที่เรียกว่า อินจี (MY အင်္ကျီ, ) มีสองรูปแบบที่แพร่หลายคือ ยีนเซ (MY ရင်စေ့) จะติดกระดุมด้านหน้าและ ยีนโพน (MY ရင်ဖုံး) ติดกระดุมไว้ด้านข้าง สำหรับพิธีที่เป็นทางการและทางศาสนาผู้หญิงพม่ามักสวมผ้าคลุมไหล่
เสื้อคลุมไทง์มะเตน
การแสดงออกอย่างเป็นทางการที่สุดของเครื่องแต่งกายประจำชาติของพม่าสำหรับสตรี ได้แก่ เสื้อคลุมที่มีความยาวถึงสะโพกแนบแน่นกระชับที่เรียกว่า ไทง์มะเตน (MY ထိုင်မသိမ်း, ) บางครั้งก็มีการปักเลื่อมบนพื้นผิวผ้า ไทง์มะเตน ในภาษาพม่าจะแปลว่า "ไม่เแน่นขนัดเวลานั่ง" หมายถึงเสื้อคลุมที่กระชับไม่ยับยู่ยี่ขณะนั่ง เสื้อคลุมนี้ได้รับความนิยมในหมู่ชนชั้นสูงในช่วงราชวงศ์โกนบอง
กองบอง
เครื่องแต่งกายประจำชาติของพม่าสำหรับผู้ชายประกอบด้วยผ้าโพกหัวที่เรียกว่า กองบอง (MY ခေါင်းပေါင်း, ) ซึ่งสวมใส่สำหรับการทำงานอย่างเป็นทางการ ในยุคอาณานิคมกองบองถูกพัฒนาให้เป็นเครื่องแต่งกายสามัญของชายชาวพม่า การออกแบบกองบองของชาวพม่าสมัยใหม่เกิดขึ้นในช่วงกลางปี ​​1900 และเรียกว่า มอนเจะตะเร (MY မောင့်ကျက်သရေ) เป็นกองบองทำจากผ้าที่มีโครงหวายและสามารถสวมใส่ได้เช่นสวมหมวก
อัลอามรอต
อัลอามรอต (العامرات) หรือ อัลอามิรอต เป็นเมืองในเขตผู้ว่าราชการมัสกัตทางภาคตะวันออกเฉียงเหนือของประเทศโอมาน
ทางหลวงแผ่นดินหมายเลข 2470
ทางหลวงแผ่นดินหมายเลข 2470 สายโสกจาน–โนนสัง หรือ ทางเข้าโนนสัง เป็นถนนทางเข้าตัวเมืองโนนสัง เริ่มจากทางหลวงแผ่นดินหมายเลข 2146 บริเวณสามแยกบ้านโสกจาน ไปสิ้นสุดที่บริเวณทางหลวงชนบท นภ.3002 ในเทศบาลตำบลโนนสัง อ.โนนสัง จ.หนองบัวลำภู
เดิมเป็นส่วนหนึ่งของทางหลวงแผ่นดินหมายเลข 2146 ต่อมาได้กำหนดรหัสใหม่เป็น ทางหลวงแผ่นดินหมายเลข 2470 แทน
แหล่งข้อมูลอื่น
ระบบสารสนเทศโครงข่ายทางหลวง
เทศกาลดนตรีเอสทูโอ
มีศิลปินที่เคยมาแสดงในงาน เช่น NICKY ROMERO, SHOWTEK, KNIFE PARTY, YELLOW CLAW, FAT BOY SLIM, STEVE AOKI, TIËSTO, DASH BERLIN, KSHMR, SNAKE, KREWELLA, OLIVER HELDEN, DON DIABLO, DEORO, AFROJACK, DEADMAU5, ANDREW RAYEL, KASKADE เป็นต้น
ในปี พ.ศ. 2561 เทศกาลดนตรีเอสทูโอ จัดขึ้นในประเทศญี่ปุ่น ช่วงฤดูร้อนเป็นครั้งแรก
ในปี พ.ศง 2562 เทศกาลดนตรีเอสทูโอ จัดขึ้นในประเทศไต้หวันช่วงฤดูร้อนเป็นครั้งแรก
โอลาบาร์ริอา
โอลาบาร์ริอา (Olavarría) เป็นเมืองในรัฐบัวโนสไอเรส ประเทศอาร์เจนตินา มีประชากร 111,320 คน (ค.ศ. 2010) ก่อตั้งอย่างเป็นทางการเมื่อวันที่ 25 พฤศจิกายน ค.ศ. 1867 ตั้งชื่อเป็นเกียรติแก่นายพันโฆเซ บาเลนติน เด โอลาบาร์ริอา (ค.ศ. 1801–1845) ผู้นำทางทหารยุคแรกของอาร์เจนตินา
ทางหลวงแผ่นดินหมายเลข 2146
ทางหลวงแผ่นดินหมายเลข 2146 สายหนองบัวลำภู–เขื่อนอุบลรัตน์ เป็นทางหลวงขนาด 2 - 4 ช่องจราจร ตลอดสาย เริ่มจากทางหลวงแผ่นดินหมายเลข 228 ผ่านอำเภอโนนสังไปสิ้นสุดที่บริเวณสะพานข้ามห้วยทราย ใน อำเภออุบลรัตน์ จังหวัดขอนแก่น
ประวัติ
เดิมถนนสายนี้ไม่ได้เชื่อมต่อกันทั้งสาย มีอยู่สามช่วง คือ
ช่วงที่ 1
บริเวณช่วงหนองบัวลำภูถึงโนนสัง จะเรียกชื่อสายทางดังกล่าวว่า ถนนหนองบัวลำภู–โนนสัง เดิมเคยเป็นส่วนหนึ่งของทางหลวงแผ่นดินหมายเลข 2146 ต่อมากรมทางหลวงได้กำหนดให้เป็น ทางหลวงแผ่นดินหมายเลข 2470
ช่วงที่ 2
ช่วงโสกจาน–เขื่อนอุบลรัตน์ กรมทางหลวงได้สร้างขื้นในปี พ.ศ. 2526 ตามพระราชกฤษฎีกากำหนดเขตที่ดินที่ที่จะเวนคืนเพื่อสร้างทางหลวงจังหวัดหมายเลข 2146 สายแยกทางหลวงหมายเลข 2153 (หนองบัวลำภู) - โนนสัง ตอนโนนสัง - อุบลรัตน์ พ.ศ. 2526
ทางหลวงชนบท ขภ.4049
ทางหลวงชนบท ขภ.4049 สายบ้านดง - ป่าหวายนั่ง เป็นทางหลวงขนาด 2 ช่องจราจรตลอดสาย จุดเริ่มต้นจากสามแยกบ้านดง ในตำบลบ้านดง อำเภออุบลรัตน์ จังหวัดขอนแก่นไปบรรจบกับทางหลวงชนบท ขก. 4003 ในบ้านป่าหวายนั่ง อำเภอเขาสวนกวาง จังหวัดขอนแก่น เดิมทางหลวงสายนี้มีอยู่ 2 ช่วง คือช่วงบ้านดง - นิคมสร้างตนเองพระพุทธบาทเคยเป็นส่วนหนึ่งของทางหลวงแผ่นดินหมายเลข 2146 และช่วงสามแยกบ้านพระพุทธบาทหัวคำน้อย - ป่าหวายนั่ง เป็นทางหลวง ร.พ.ช จนกระทั่งกรมทางหลวงชนบทได้กำหนดให้สายบ้านดง - ป่าหวายนั่ง เป็นส่วนหนึ่งของทางหลวงชนบท ขภ. 4049 ส่วนทางเข้านิคมสร้างตนเองพระพุทธบาทเป็นทางหลวงท้องถิ่น
เจ้าพระยาพิชเยนทรโยธิน (อุ่ม พิชเยนทรโยธิน)
พลเอก เจ้าพระยาพิชเยนทรโยธิน (อุ่ม พิชเยนทรโยธิน) (7 มีนาคม พ.ศ. 2414 – 21 กรกฎาคม พ.ศ. 2485 ) ชื่อสกุลเดิม อินทรโยธิน เป็นนายทหารชาวไทย รับราชการและดำรงตำแหน่งหลายตำแหน่ง ที่สุดได้เป็นผู้สำเร็จราชการแทนพระองค์สมเด็จพระเจ้าอยู่หัวอานันทมหิดลจนอสัญกรรม
ประวัติ
อุ่มเกิดที่บ้านถนนพระสุเมรุ บางลำพูบน ในกำแพงพระนคร เป็นบุตรนายเสงี่ยม อินทรโยธิน มีตำแหน่งเป็นมหาดเล็กวิเศษอยู่เวรศักดิ์ และคุณหญิงชม้าย อินทรโยธิน มีพี่น้องรวมท่านด้วยทั้งสิ้น 8 คน เป็นหญิงคนโต นอกนั้นเป็นชายทั้งหมด โดยท่านเป็นคนที่ 3 ได้รับการศึกษาชั้นต้นที่โรงเรียนหลวงในพระบรมมหาราชวัง ในสำนักพระยาอนุกูล (ชม) และได้เข้าศึกษาวิชาทหารในสำนักพระยาวิเศษสัจธาดา ได้ศึกษาวิชาภาษาอังกฤษในสำนักครูลำดัส ได้ถวายตัวเป็นทหารรักษาพระองค์ในสมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร
ในปี พ.ศ. 2427 ได้บวชเป็นสามเณรอยู่วัดรังสีในสำนักท่านอาจารย์สี เมื่อสึกจากสามเณรแล้วได้ไปศึกษาวิชาภาษาอังกฤษในสำนักหมอแมกฟาร์แลนด์เป็นเวลา 3 ปี แล้วสมัครเข้าเป็นนักเรียนนายร้อยทหารบก วังสราญรมย์เมื่อเรียนจบหลักสูตรแล้วก็เข้ารับราชการในกรมทหารราบที่ 4 เมื่อปี 2433 ได้ย้ายเข้าประจำกองโรงเรียนนายร้อยทหารบก ได้ไปในกองข้าหลวงใหญ่เพื่อปราบโจรผู้ร้ายหัวเมืองฝ่ายตะวันออก เมื่อครั้งที่ พลเอกเจ้าพระยาสุรศักดิ์มนตรี ผู้บัญชาการทหารบก ได้รับโปรดเกล้าโปรดกระหม่อม ให้เป็นข้าหลวงใหญ่ในการปราบปรามโจรผู้ร้ายนั้น จากนั้นก็ได้เลื่อนยศเป็นว่าที่ร้อยโทปลัดกองโรงเรียนนายร้อยทหารบก
ในปี พ.ศ. 2435 ขณะมียศเป็นว่าที่นายร้อยตรีได้เป็นผู้บังคับกองร้อยโท และได้ย้ายไปรับราชการประจำกองร้อยที่ 1 ในกรมทหารราบที่ 1 มหาดเล็กรักษาพระองค์ในพระบาทสมเด็จพระจุลจอมเกล้าเจ้าอยู่หัว จากนั้นก็ได้เลื่อนยศเป็นว่าที่ร้อยเอกเป็นผู้บังคับกองร้อยที่ 4 ไปรักษาราชการ ณ มณฑลลาวกาว เมื่อวันที่ 11 มิถุนายน พ.ศ. 2436
ในวันที่ 30 มกราคม พ.ศ. 2437 ได้รับพระราชทานสัญญาบัตรเป็นร้อยเอกในกรมทหารบก มีบรรดาศักดิ์เป็นหลวงสรสิทธยานุการ ถือศักดินา 800 เมื่อสมเด็จพระบรมโอรสาธิราช เจ้าฟ้ามหาวชิรุณทิศฯ ทิวงคต ก็ได้รับพระกรุณาโปรดเกล้าฯ ให้ออกไปรับราชการเป็นองครักษ์ประจำองค์สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร ซึ่งทรงศึกษาอยู่ในประเทศอังกฤษ พร้อมกับ พลตรีพระยาเสมอใจราช ข้าหลวงผู้เชิญเครื่องราชอิสริยยศไปทูลเกล้าฯ ที่กรุงลอนดอน ในการสถาปนาขึ้นเป็นสมเด็จพระบรมโอรสาธิราช สยามมกุฎราชกุมาร ของสมเด็จเจ้าฟ้ามหาวชิราวุธ ระหว่างที่รับราชการประจำพระองค์สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร ประทับอยู่ที่ประเทศอังกฤษ ก็ได้ตามเสด็จพระราชดำเนินไปทุกหนทุกแห่ง และได้ศึกษาวิชาทหารบางวิชาโดยเสด็จ สมเด็จพระบรมโอรสาธิราชฯสยามมกุฎราชกุมารด้วย
ในปี พ.ศ. 2443 ได้ตามเสด็จฯ สมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ ไปในงานพระบรมศพพระเจ้าอุมแบร์โตที่ 1 แห่งอิตาลี ในเดือน กันยายน 2444 ได้ตามเสด็จฯ ไปในงานพระบรมศพสมเด็จพระราชินีนาถวิกตอเรียแห่งสหราชอาณาจักร ในเดือนพฤษภาคม 2445 ได้ตามเสด็จฯ ไปในงานบรมราชาภิเษก พระเจ้าอัลฟอนโซที่ 13 แห่งสเปน ในเดือน มิถุนายน 2445 ได้รับพระราชทานสัญญาบัตรเป็น พันตรี
เมื่อสมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร ทรงสำเร็จการศึกษาแล้ว ได้เสด็จประพาสไปเยี่ยมเยียนพระราชสำนักและเมืองต่างๆ ในยุโรป อเมริกา และญี่ปุ่น ก็ได้ตามเสด็จฯ ไปด้วย ได้เสด็จฯ นิวัตกลับกรุงเทพฯ ทางอเมริกาถึงกรุงเทพฯ เมื่อปลายเดือน ก.ค. 2445 นับได้ว่า พลเอกเจ้าพระยาพิชเยนทรโยธิน ได้ทำหน้าที่ราชองครักษ์ประจำพระองค์สมเด็จพระบรมโอรสาธิราชฯ ตั้งแต่ไปและกลับเป็นเวลานานถึง 8 ปี และเมื่อกลับมาแล้วก็ยังคงรับราชการเป็นราชองครักษ์อยู่ต่อไปจนถึงวันที่ 24 มีนาคม พ.ศ. 2445 จึงได้พ้นจากตำแหน่งราชองครักษ์ประจำการและได้รับโปรดเกล้าฯ แต่งตั้งให้ดำรงตำแหน่งผู้ช่วยในกองโรงเรียนทหารบก
ในปี พ.ศ. 2457 ได้รับพระกรุณาโปรดเกล้าเป็นนายทหารพิเศษ ในกรมทหารรักษาวัง ว.ป.ร.ตำแหน่งจเรทหารรักษาวัง ในพระบาทสมเด็จพระมงกุฎเกล้าเจ้าอยู่หัว โดยได้รับพระราชทานยศ พลโท เมื่อวันที่ 22 เมษายน พ.ศ. 2457 ในวันที่ 10 พฤศจิกายน พ.ศ. 2460 ทรงพระกรุณาโปรดเกล้าฯ ให้ย้ายจากตำแหน่งสมุหราชองครักษ์ไปเป็นจเรทหารบกและการปืนเล็กปืนกล ทั้งยังเป็นประธานตุลาการศาลทหารบกกลางด้วย ต่อมาในเดือน มิ.ย. 2463 ได้รับคำสั่งให้เป็นผู้แทนกระทรวงกลาโหมไปในการรับพระศพ สมเด็จพระอนุชาธิราช เจ้าฟ้าจักรพงษ์ภูวนาท กรมหลวงพิษณุโลกประชานาถ ณ ประเทศสิงคโปร์ พร้อมด้วยเสนาบดีกระทรวงวังโดยได้รับพระราชทานสัญญาบัตรยศเป็น พลเอก เมื่อวันที่ 30 ธันวาคม พ.ศ. 2467 วันที่ 2 กันยายน พ.ศ. 2470 ได้รับโปรดเกล้าฯ แต่งตั้งให้เป็นองคมนตรีตาม '''พระราชบัญญัติองคมนตรี พ.ศ. 2470'''
ในวันที่ 28 กุมภาพันธ์ พ.ศ. 2471 ได้รับพระกรุณาโปรดเกล้าฯ ให้กลับเข้ามารับราชการในตำแหน่งสมุหราชองครักษ์ และได้รับพระราชทานบรรดาศักดิ์เป็น เจ้าพระยาพิชเยนทรโยธิน เมื่อวันที่ 10 พฤศจิกายน พ.ศ. 2472 ได้รับพระกรุณาโปรดเกล้าฯ ให้โดยเสด็จพระราชดำเนินประพาสประเทศอินโดจีน ญวน และเขมร ประเทศญี่ปุ่น สหรัฐอเมริกา และแคนาดา ในเดือนเมษายน 2475 ก็เกษียณอายุราชการ